24. aprīlis

**24. aprīlis** ir gada 114. diena pēc Gregora kalendāra (115. diena garajā gadā). Līdz gada beigām ir atlikusi 251 diena.

## Vārda dienas
Nameda, Ritvaldis, Visvaldis

## Notikumi
* 1877. gads — Krievu-turku karš: Krievijas Impērija pieteica karu Osmaņu impērijai.
* 1898. gads — sākās Spānijas—ASV karš.
* 1906. gads — pieņemts pašreizējais Kubas ģerbonis.
* 1915. gads — sākās Armēņu genocīds ar simtiem ietekmīgu armēņu deportāciju no Konstantinopoles.
* 1916. gads — sākās sacelšanās Īrijā.
* 1918. gads — pirmā tanku kauja: Francijā trīs britu *[[Mark IV]]* sastapās ar trim vācu A7V.
* 1948. gads — beidzās Kostarikas Pilsoņu karš.
* 1960. gads — pieņemts pašreizējais Amerikāņu Samoa karogs.
* 1965. gads — sākās Dominikas Pilsoņu karš.
* 1967. gads — kosmonauts Vladimirs Komarovs gāja bojā pēc kosmosa kuģa *[[Sojuz-1]]* nolaižamā aparāta izpletņu neatvēršanās. Komarovs kļuva par pirmo cilvēku, kas gāja bojā kosmosa misijas laikā.
* 1968. gads — Mauritānija uzņemta ANO.
* 1970. gads:
** palaists pirmais Ķīnas pavadonis *[[Dong Fang Hong I]]*;
** Gambija pasludināta par republiku ar Davdu Džavaru kā pirmo prezidentu.
* 1981. gads — demonstrēts pirmais IBM PC personālais dators.
* 1990. gads:
** VFR un VDR piekrita apvienot ekonomiku un valūtu 1. jūlijā.
** STS-31: palaists Habla kosmiskais teleskops ar *[[Space Shuttle]] [[Discovery (kosmoplāns)|Discovery]]*.
* 1996. gads — dibināts Ventspils Starptautiskais radioastronomijas centrs.
* 2003. gads — kāds audzēknis Redlionas (*Red Lion*) vidusskolā, Pensilvānijas štatā, ASV, nošāva skolas direktoru un pēc tam nošāvās pats.
* 2005. gads — Vatikānā notika pāvesta Benedikta XVI inaugurācija.
* 2021. gads — COVID-19 pandēmija: pasaulē vakcināciju skaits pārsniedza 1 miljardu; puse no šīm devām tika ievadītas trijās valstīs (ASV, Ķīnā un Indijā).
* 2022. gads — notika 2022. gada Francijas prezidenta vēlēšanu otrā kārta, kurās tika atkārtoti ievēlēts Emanuels Makrons, tādējādi kļūstot par pirmo Francijas prezidentu 20 gadu laikā, kurš tika pārvēlēts uz otro termiņu.

## Dzimuši
* 1533. gads — Orānas Vilhelms (*Willem van Oranje*), nīderlandiešu valstsvīrs (miris 1584. gadā)
* 1575. gads — Jākobs Bēme (*Jakob Böhme*), vācu mistiķis (miris 1642. gadā)
* 1608. gads — Orleānas hercogs Gastons (*Gaston d'Orléans*), franču augstmanis (miris 1660. gadā)
* 1830. gads — Jānis Bētiņš, latviešu mūziķis (miris 1912. gadā)
* 1856. gads — Filips Petēns (*Philippe Pétain*), franču maršals un politiķis (miris 1951. gadā)
* 1876. gads — Ērihs Rēders (*Erich Raeder*), vācu lieladmirālis (miris 1960. gadā)
* 1879. gads — Andrē Rūzvelts (*André Roosevelt*), amerikāņu filmu veidotājs un kūrortviesnīcas vadītājs (miris 1962. gadā)
* 1882. gads — Ričards Tērners (*Richard Turner*), angļu futbolists (miris 1960. gadā)
* 1891. gads — Jāzeps Grosvalds, latviešu mākslinieks un strēlnieks (miris 1920. gadā)
* 1903. gads — Hosē Antonio Primo de Rivjera (*José Antonio Primo de Rivera*), Spānijas politiķis (miris 1936. gadā)
* 1908. gads — Juzefs Goslavskis (*Józef Gosławski*), poļu tēlnieks (miris 1963. gadā)
* 1919. gads — Pēteris Strautmanis, PSRS politiķis (miris 2007. gadā)
* 1934. gads — Šērlija Makleina (*Shirley MacLaine*), ASV aktrise
* 1942. gads — Bārbra Streisande (*Barbra Streisand*), ASV dziedātāja
* 1959. gads:
** Gunta Grīva, latviešu aktrise (mirusi 2021. gadā)
** Indra Sāmīte, Latvijas politiķe
* 1966. gads — Alesandro Kostakurta (*Alessandro Costacurta*), itāliešu futbolists
* 1973. gads — Pēteris Skudra, latviešu hokejists
* 1982. gads — Kellija Klārksone (*Kelly Clarkson*), ASV dziedātāja, aktrise
* 1989. gads — Elīna Babkina, latviešu basketboliste
* 1992. gads:
** Džo Kīrijs (*Joe Keery*), amerikāņu aktieris un mūziķis
** Džeks Kveids (*Jack Quaid*), amerikāņu aktieris
* 1993. gads — Bens Deiviss (*Ben Davies*), velsiešu futbolists
* 2007. gads — Estevans Viljans (*Estêvão Willian*), brazīliešu futbolists

## Miruši
* 1731. gads — Daniels Defo (*Daniel Defoe*), angļu rakstnieks (dzimis 1659. vai 1660. gadā)
* 1891. gads — Helmuts fon Moltke (*Helmuth von Moltke*), vācu ģenerālfeldmaršals (dzimis 1800. gadā)
* 1924. gads — Grenvils Stenlijs Hols (*Granville Stanley Hall*), ASV psihologs (dzimis 1844. gadā)
* 1939. gads — Luijs Truseljē (*Louis Trousselier*), franču riteņbraucējs (dzimis 1881. gadā)
* 1948. gads — Jāzeps Vītols, latviešu komponists (dzimis 1863. gadā)
* 1960. gads — Makss fon Laue (*Max von Laue*), vācu fiziķis (dzimis 1879. gadā)
* 1964. gads:
** Hermanis Barelē (*Hermann Barrelet*), franču airētājs, olimpiskais čempions (dzimis 1879. gadā)
** Gerhards Domagks (*Gerhard Domagk*), vācu bakteriologs (dzimis 1895. gadā)
* 1967. gads — Vladimirs Komarovs (*Владимир Комаров*), PSRS kosmonauts (dzimis 1927. gadā)
* 1968. gads — Volters Tjūksberijs (*Walter Tewksbury*), ASV vieglatlēts, piecu olimpisko medaļu ieguvējs (dzimis 1876. gadā)
* 2011. gads — Satja Sai Baba (*Sathya Sai Baba*), Indijas garīgais skolotājs (dzimis 1926. gadā)
* 2021. gads — Vītauts Bubnis (*Vytautas Bubnys*), lietuviešu rakstnieks (dzimis 1932. gadā)
* 2024. gads — Baņuta Ancāne, latviešu grafiķe (dzimusi 1941. gadā)
* 2025. gads — Fricis Baumbahs (*Fritz Baumbach*), Vācijas šahists un ķīmiķis (dzimis 1935. gadā)

## Svētku un piemiņas dienas
* Armēņu genocīda atceres diena
* Republikas diena (Gambija)

## Atsauces